open-index/open-wikipedia-markdown huggingface dataset:
శాంతాబాయి తాల్పల్లీకర్

**శాంతాబాయి తాల్పల్లీకర్** హైదరాబాదులో నిజాం పాలనకు వ్యతిరేకంగా పోరాడిన యోధురాలు. హైదరాబాదు రాష్ట్ర శాసనసభలోని మొట్టమొదటి మహిళల్లో ఒకరు. కాంగ్రేసు పార్టీ శాసనసభ్యురాలు. ఈమె మక్తల్ నుండి ఒకసారి, కల్వకుర్తి నుండి రెండు సార్లు, గగన్ మహల్ నియోజకవర్గం నుండి ఒకసారి గెలుపొందింది. 1978లో హిమాయత్ నగర్ శాసనసభా నియోజకవర్గం నుండి కాంగ్రేసు అభ్యర్థి పోటీ చేసినా, జనతా పార్టీ అభ్యర్థిగా పోటీ చేసిన తేళ్ల లక్ష్మీకాంతమ్మ చేతిలో ఓడిపోయింది.

శాంతాబాయి 1952లో తొలిసారిగా మక్తల్ శాసనసభా నియోజకవర్గం నుండి హైదరాబాదు రాష్ట్ర శాసనసభకు ఎన్నికయ్యింది. 1957లో కల్వకుర్తి ద్విసభ్య నియోజకవర్గం నుండి ఉమ్మడి ఆంధ్రప్రదేశ్ రాష్ట్ర శాసనసభకు ఎన్నికయ్యింది. 1962లో తిరిగి అదే నియోజకవర్గం నుండి కాంగ్రేసు అభ్యర్థిగా పోటీచేసి, స్వతంత్ర అభ్యర్థిగా పోటీ చేసిన ఎల్.వెంకటరెడ్డి చేతిలో ఓడిపోయింది. కానీ ఎల్.వెంకటరెడ్డి ఎన్నికను న్యాయస్థానాలు రద్దు చేయటంతో, ఈ నియోజకవర్గానికి 1964లో ఉప ఎన్నికలు జరిగాయి. ఈ ఉప ఎన్నికలలో కాంగ్రేసు అభ్యర్థిగా తిరిగి శాంతాబాయే పోటీ చేసి గెలిచింది. ఆ తరువాత 1967లో జరిగిన సాధారణ ఎన్నికలలో స్వతంత్ర అభ్యర్థిగా పోటీచేసిన డి.గోపాల్ రెడ్డి చేతిలో ఓడిపోయింది. డి.గోపాల్ రెడ్డి ఎన్నిక చెల్లదని శాంతాబాయి న్యాయస్థానంలో వ్యాజ్యం వేసి గెలిచింది. న్యాయస్థానం గోపాల్ రెడ్డి ఎన్నికను రద్దు చేసింది కానీ ఆయన స్థానంలో శాంతాబాయి ఎన్నికైనట్టు ప్రకటించకుండా, తిరిగి ఎన్నికలు జరపాలని ఆదేశించింది. 1967లో నియోజకవర్గానికి చెందిన కాంగ్రేసు నాయకులు, తమ పార్టీ ఎన్నికల టికెట్టును బయటి వ్యక్తి (శాంతాబాయి నివాసము హైదరాబాదులో ఉండేది) కి ఇవ్వకుండా స్థానికులకు ఇవ్వాలని ఆశించారు. వారిలో ప్రముఖంగా యువజన నాయకుడైన జైపాల్ రెడ్డి పేరు వినిపించింది. ప్రదేశ్ కాంగ్రేస్ కమిటీ జైపాల్ రెడ్డిని సిఫారసు చేస్తే ఢిల్లీలోని పార్టీ అధిష్టానం మాత్రం తిరిగి శాంతాబాయికే సీటు ఇచ్చింది. దీనికి నిరసనగా కొన్ని కాంగ్రేసు వర్గాల వారు అప్పటిదాకా కాంగ్రేసు పార్టీలో ఉన్న గోపాల్ రెడ్డిని పార్టీకి రాజీనామా చేసి స్వతంత్ర అభ్యర్థిగా పోటీచేయాలని ప్రోత్సహించి, ఎన్నికలలో ఆయనకు పరోక్షంగా సాయపడ్డారు. ప్రాంతీయతా అంశంతో పార్టీలో జరిగిన రాద్ధాంతంతో 1969లో జరిగిన ఎన్నికలలో కల్వకుర్తి శాసనసభా సీటును స్థానికుడైన జైపాల్‌రెడ్డికి ఇవ్వగా, శాంతాబాయి హైదరాబాదు నగర పరిధిలో ఉన్న గగన్ మహల్ నియోజకవర్గం నుండి పోటీ చేసి గెలిచింది.

## మూలాలు

వర్గం:మహిళా రాజకీయ నాయకులు
ప్రీతం ముండే

ప్రీతం ముండే భారత పార్లమెంటు సభ్యురాలు. ఆమె  మహారాష్ట్రలోని బీడ్ లోక్‌సభ స్థానానికి 2014లో జరిగిన ఉప ఎన్నికల్లో భారతీయ జనతా పార్టీ అభ్యర్థిగా  గెలుపొందింది. ఈమె ఈ ఎన్నికల్లో 6,96,321 ఓట్ల ఆధిక్యం సాధించి, లోక్‌సభ ఎన్నికల్లో సరికొత్త రికార్డును నమోదు చేసింది.   ఈమె తండ్రి గోపీనాథ్ ముండే . బీడ్ లోక్‌సభ స్థానం నుంచి గెలుపొంది కేంద్ర గ్రామీణాభివృద్ధి శాఖ మంత్రిగా పనిచేస్తున్న సమయంలో 2014 జూన్ నెలలో జరిగిన ఒక రోడ్డు ప్రమాదంలో మరణించాడు. ఈయన మరణంతో బీడ్ లోక్‌సభ స్థానానికి ఉప ఎన్నిక నిర్వహించడం జరిగింది.

## విశేషాలు
ఈమె 1983 ఫిబ్రవరి 17న  మహారాష్ట్రలోని బీడ్ నగరంలో గోపీనాథ్ ముండే, ప్రజ్ఞ దంపతులకు జన్మించింది. ముంబైలోని డి.వై. పాటిల్ వైద్యకళాశాలలో చదివి డెర్మటాలజీ, వెనెరాలజీ, లెప్రసీ విభాగాలలో ఎం.డి.పట్టాను సాధించింది. ఈమెకు 2009 డిసెంబరు 11న గౌరవ్ రాజేంద్ర ఖడేతో వివాహం జరిగింది. ఈ దంపతులకు ఒక కుమారుడు ఉన్నాడు. ఈమె తండ్రి మరణంతో 2014లో జరిగిన ఉపఎన్నికలో ఈమె బీడ్ లోక్‌సభ నియోజకవర్గం నుండి భారతీయ జనతాపార్టీ తరఫున నిలబడి 16వ లోక్‌సభకు ఎన్నికైంది. తిరిగి 2019లో 17వ లోక్‌సభకు ఎన్నికై సభ్యురాలిగా కొనసాతున్నది. ఈమె వివిధ పార్లమెంటరీ కమిటీలలో సభ్యురాలిగా నిమమింపబడింది. ఈమె ఇంగ్లాండ్,జర్మనీ,హాంగ్‌కాంగ్,ఇటలీ,మలేషియా,నేపాల్,థాయిలాండ్,అమెరికా మొదలైన దేశాలను సందర్శించింది.

## మూలాలు

## బాహ్య లంకెలు
*Official biographical sketch in Parliament of India website
వర్గం:16వ లోక్‌సభ సభ్యులు
వర్గం:మహిళా రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:17వ లోక్‌సభ సభ్యులు
గంధపుచెక్క

**గంధపుచెక్క** అనగా ఒక సువాసనల చెక్క, దీని నుండి నూనెను తయారు చేస్తారు. దీనిని పరిమళాలకు, ఔషధాల కోసం ఉపయోగిస్తారు. ఇవి భారతదేశం, ఆస్ట్రేలియా, ఇండోనేషియా, పసిఫిక్ ద్వీపాలలో కనిపిస్తాయి. దీని ప్రజాతి శాంటాలం. ఇండోనేషియా, మలేషియాలలో దీని స్థానిక పేరు చందన. ఈ చెక్కలు బలంగా, పసుపురంగులో, అత్యుత్తమంగా ఉంటాయి. ఇవి అనేక ఇతర సుగంధ చెక్కలలా కాకుండా దశాబ్దాలపాటు సువాసనను కలిగి ఉంటాయి.

## గంధపు నూనె
* ప్రధాన వ్యాసం గంధపు నూనె
గంధపు నూనె అనేది గంధపుచెట్ల యొక్క గంధపుచెక్కల నుండి కట్ చేసిన చిప్స్, బిల్లేట్ల యొక్క ఆవిరి స్వేదనం నుండి లభించే ఒక సుగంధపు తైలం. గంధం నూనెను పరిమళ ద్రవ్యాలలోను, సౌందర్య సాధనలలోను, పవిత్ర లేపనాలలోను ఉపయోగిస్తారు.
## ఇవి కూడా చూడండి
* గంధము
## మూలాలు

## ఇతర లింకులు

* Plant Cultures: botany, history and use of sandalwood
* IUCN Threatened Species: ''Santalum album''
మాచు పిచ్చు

**మచు పిచ్చు** (ఆంగ్లం: Machu Picchu) అనేది ప్రపంచంలోని ప్రధాన పర్యాటక ప్రాంతాల్లో ఒకటి. ఇది దక్షిణ అమెరికా దేశం పెరూలో ఉంది. **మచు పిచ్చు** సముద్ర మట్టానికి 2,430 మీటర్ల (7,970 అడుగులు) ఎత్తునున్న 15వ శతాబ్దపు ఇంకా సామ్రాజ్యం. ఇది పెరూలోని మచుపిచ్చు జిల్లా, ఉరుబంబా ప్రావిన్స్, కుస్కో ప్రాంతంలో ఉంది. ఇది 80 కిలోమీటర్ల దూరంలోని (50మైళ్లు) కుస్కోకు వాయువ్యంగా పవిత్ర లోయ పైన ఒక పర్వత శిఖరం పైన ఉన్నది. దీని ద్వారా ఉరుబంబా నది ప్రవహిస్తున్నది. ఎక్కువ మంది పురాతత్వ శాస్త్రవేత్తలు మచు పిచ్చు ఇంకా చక్రవర్తి పాచాకుటి (1438-1472) కోసం నిర్మించబడిన ఒక ఎస్టేట్ వంటిదని నమ్ముతారు. తరచుగా పొరపాటుగా "లాస్ట్ సిటీ ఆఫ్ ది ఇంకాస్"గా సూచిస్తారు, ఇది బహుశా ఇంకా నాగరికతకు సరసమైన చిహ్నం.

ఇది స్థానికంగా పేరు గడించినప్పటికీ, అమెరికా చరిత్రకారుడు హిరం బింగం 1911లో అంతర్జాతీయ దృష్టికి తీసుకొచ్చేంత వరకు దీని గురించి బయట ప్రపంచానికి తెలియదు. అప్పటి నుండి మచు పిచ్చు ఒక ముఖ్యమైన పర్యాటక ఆకర్షణగా మారింది. మచు పిచ్చు 1981లో ఒక పెరువియన్ హిస్టారికల్ అభయారణ్యంగా, 1983లో యునెస్కో ప్రపంచ వారసత్వ ప్రదేశంగా ప్రకటించబడింది. 2007లో ప్రపంచవ్యాప్తంగా జరిగిన ఇంటర్నెట్ పోల్ లో ప్రపంచ న్యూ సెవెన్ వండర్స్ లో ఒకటిగా మచు పిచ్చుకి ఓటింగ్ జరిగింది.

## సందర్శన నిషేధం
పెరూ దేశాధ్యక్షుడు డినా బులెర్టోకు వ్యతిరేకంగా దేశ వ్యాప్తంగా ఆందోళనలు చెలరేగాయి. ఈ నేపథ్యంలో మచు పిచ్చుకు పర్యాటకులను ప్రభుత్వం 2023 జనవరి 21 నుంచి అనుమతించడం లేదు. తదుపరి ఆదేశాలు వచ్చేంత వరకు ఈ నిషేధం అమల్లో ఉంటుంది. మరోవైపు మచు పిచ్చుకు వచ్చే రైల్వే లైన్లను ఆందోళనకారులు ధ్వంసం చేశారు. దీంతో మొత్తం 417 మంది పర్యాటకులు చిక్కుకుపోగా అందులో 300 మంది విదేశీ టూరిస్టులు ఉన్నారు.

## చిత్రమాలిక

దస్త్రం:Peru Machu Picchu Sunrise.jpg
దస్త్రం:Machu Picchu, Perú, 2015-07-30, DD 47.JPG
దస్త్రం:Machu Picchu with Huayna Picchu Pérou(video).ogg
దస్త్రం:Machu-picchu-c12.jpg
దస్త్రం:Terraces at Machu Picchu WLM 2022 (9).jpg
దస్త్రం:Pérou Temple du Condor Machu Picchu, WLM 2022.jpg
దస్త్రం:Machu Picchu, la maison du Gardien (2).jpg
దస్త్రం:Machupicchu intihuatana.JPG


## మూలాలు

వర్గం:ప్రపంచ వారసత్వ ప్రదేశాలు
ఎనుముల సావిత్రీదేవి

'**''ఎనుముల సావిత్రీదేవి** ''' ఉమ్మడి ఆంధ్రప్రదేశ్కు చెందిన ఒక రాజకీయ నాయకురాలు. ఈమె తూర్పు గోదావరి జిల్లా నుండి ఎంపిక కాబడిన తొలి మహిళా శాసనమండలి సభ్యురాలు. 
## నేపధ్యము
ఒడిశాలోని బెర్హంపూర్‌కు చెందిన ఆమె 1941 ప్రాంతంలో జిల్లాలోని ప్రత్తిపాడు ప్రాంతానికి చెందిన రాజా ఎనుముల వెంకట నరసింహారావును వివాహం చేసుకున్నారు. ఆమె తండ్రి రావు బహద్దూర్ నెట్టిమి రామ్మూర్తినాయుడు గంజాం జిల్లా కలెక్టర్‌గా పనిచేశారు. హిందీ, ఆంగ్లభాషల్లో మంచి ప్రావీణ్యం కలిగిన సావిత్రీదేవికి మొదటి నుంచి విద్యపై మక్కువ ఉండేది. వివాహంతో జిల్లాకు వచ్చాక ఎన్నో సామాజిక సేవా కార్యక్రమాల్లో చురుగ్గా పాల్గొన్నారు. ఒకప్పుడు పీసీసీ అధ్యక్షునిగా, మంత్రిగా పనిచేసిన మల్లిపూడి పళ్లంరాజుకు ఆమె సమీప బంధువు.

ఆమె సమర్థతను, ఆసక్తిని గమనించిన అప్పటి ముఖ్యమంత్రి పీవీ నరసింహారావు 1972లో శాసనమండలి సభ్యురాలుగా చేశారు. కమ్యూనిస్టుల ప్రాబల్యం అధికంగా ఉన్న ఆ సమయంలో కాంగ్రెస్ పార్టీకి గట్టి మద్దతుదారురాగా నిలిచారు. కొందరు మహిళా ప్రముఖులతో కలిసి అన్నవరం సత్యవతీదేవి మహిళా డిగ్రీ కళాశాల ఏర్పాటులో క్రియాశీలకంగా వ్యవహరించారు. కాకినాడ మహిళా సూపర్‌బజార్ అధ్యక్షురాలిగా కూడా పనిచేశారు. లేడీస్‌క్లబ్ ఏర్పాటులోనూ ఆమె కృషి ఎనలేనిది. గిల్డ్ ఆఫ్ సర్వీస్ స్కూల్ గౌరవ కార్యదర్శిగా, ఎగ్జిబిషన్ సొసైటీ సంయుక్త కార్యదర్శిగా, కన్స్యూమర్ కౌన్సిల్ సభ్యురాలిగా, జిల్లా తైక్వాండో అసోసియేషన్ అధ్యక్షురాలిగా, ఒలింపిక్ అసోసియేషన్ అధ్యక్షురాలిగా బాధ్యతలు నిర్వర్తించారు. 1980 ప్రాంతంలో పంతం పద్మనాభం దేవాదాయశాఖ మంత్రిగా ఉన్నప్పుడు అన్నవరం దేవస్థానం ట్రస్ట్‌బోర్డు సభ్యురాలిగా పనిచేశారు.

## మరణము
కాకినాడలో కుమారుడైన రిటైర్డ్ ప్రొఫెసర్ మెహర్‌ ప్రకాష్ ఇంట ఉంటున్న ఆమె వృద్ధాప్యం కారణంగా 2014 అక్టోబరు 17న శుక్రవారం రాత్రి తుదిశ్వాస విడిచారు.

## మూలాలు

## బయటి లంకెలు

వర్గం:2014 మరణాలు
వర్గం:భారత జాతీయ కాంగ్రెస్ నాయకులు
వర్గం:తూర్పు గోదావరి జిల్లాకు చెందిన మహిళా శాసనమండలి సభ్యులు
వర్గం:తూర్పు గోదావరి జిల్లా మహిళా రాజకీయ నాయకులు
సైడింగ్ స్ప్రింగ్ తోకచుక్క

**C/2013 A1 ** లేదా **సైడింగ్ స్ప్రింగ్ ** ఒక తోకచుక్క.
## వివరణ
కిలోమీటర్‌కు పైగా విస్తీర్ణంతో, పెద్ద పర్వతమంత సైజులో, కళ్లు మిరుమిట్లు గొలిపే కాంతితో.. గంటకు 2 లక్షల కిలోమీటర్ల వేగంతో దూసుకొచ్చిన సైడింగ్‌ స్ర్పింగ్‌ (సీ/2013ఏ1) తోకచుక్క 2014 అక్టోబరు 19 ఆదివారం నాడు గ్రీనిచ్‌ కాలమానం ప్రకారం 2గంటల 27 నిమిషాలకు అంగారకుడికి 1,39,500 కిలోమీటర్ల దూరం నుంచి దూసుకెళ్లింది. ఇప్పటి వరకూ ఏ తోకచుక్కా అంగారకుడికి ఇంత దగ్గరగా రాలేదని ఇస్రో, నాసా సంస్థలు నిర్ధారించాయి. అత్యంత దగ్గరగా తోకచుక్క గమనాన్ని చిత్రీకరించిన అక్కడి రోబోలు పంపే చిత్రాల కోసం పరిశోధకులు ఎదురుచూస్తున్నారు.
సౌర వ్యవస్థకు బయట కోట్ల సంవత్సరాలుగా పేరుకుపోయిన మంచు, దుమ్ము, భారీ గ్రహ శకలాలను పెద్ద ఎత్తున మోసుకొచ్చిన ఈ తోకచుక్క రాకతో... కుజుడి వాతావరణంపై వచ్చిన మార్పులను గమనిస్తున్నట్లు నాసా తెలిపింది. ఈ అనుభవం రాబోయే రోజుల్లో కుజుడిపై వచ్చే మరిన్ని సవాళ్లను అధిగమించటానికి దోహదపడుతుందని నాసా అభిప్రాయపడింది

.

## మూలాలు

## బయటి లంకెలు

*
*C/2013 A1 (Siding Spring) – Elements and Ephemeris – Minor Planet Center
*C/2013 A1 (Siding Spring) – Seiichi Yoshida @ Aerith.net
*C/2013 A1 (Siding Spring) – Info / Mars Flyby Live Webcast @ Mattastro.com
*NASA – Official WebSite – Comet Siding Spring.
*NASA – VIDEO (02:19) – Overview of Comet Flyby of Mars (9 October 2014).
*NASA – VIDEO (56:15) – Press Briefing of Comet Flyby of Mars (9 October 2014).
*Mars and C/2013 A1 as seen with a fast 80mm f4 refractor and Pentax K-5 on 17 Oct 2014 (Kevin Parker)
*Composite of Mars and C/2013 A1 on 16 & 17 Oct 2014 using a Canon 650D and 200mm telephoto at f5.6 (Rob Kaufman)
* Diagrams, close encounter computation and animation of comet C/2013 A1 and Mars on Oct. 19, 2014 – Sormano Astronomical Observatory (Italy)

వర్గం:తోకచుక్కలు
వర్గం:ఖగోళ శాస్త్రం
మహ్మదన్ స్పోర్టింగ్ క్లబ్

**మహ్మదన్ స్పోర్టింగ్ క్లబ్ ** భారతదేశం లోని అత్యంత పురాతనమైన క్రీడా క్లబ్బు. 2014 నాటికి దీనికి 123 సంవత్సరాలు నిండాయి. కానీ ఆర్థిక కారణాల వలన 2014లో ఇది దివాళా తీయనున్నట్లు ప్రకటించి వార్తలలో నిలిచింది.
## సాధించిన విజయాలు
## మూసివేత
భారత అతి పురాతనమైన, అతి పెద్దదైన ఫుట్‌బాల్‌ క్లబ్‌ మహ్మదన్‌ స్పోర్టింగ్‌ ఆఫ్‌ కోల్‌కతాను మూసివేతకు గురైంది. వర్కింగ్‌ కమిటీ సమావేశంలో క్లబ్‌ అధికారులు ఈ నిర్ణయం తీసుకున్నారు. తీవ్ర ఆర్థిక సంక్షభమే ఇందుకు కారణమని అధికారులు చెబుతున్నారు. గత మూడు నెలలుగా ఈ క్లబ్‌ ఆటగాళ్లు జీతాలు తీసుకోలేదు. గతేడాది డ్యూరండ్‌ కప్‌, ఐఎఫ్‌ఎ షీల్డ్‌ ట్రోఫీలను గెలుచుకున్న మహ్మదన్‌ స్పోర్టింగ్‌ క్లబ్‌ ప్లేయర్స్‌కు, కోచింగ్‌ స్టాఫ్‌కు జీతాలు ఇవ్వడంలో నానా ఇబ్బందులు పడుతోంది. దీంతో అటు ఆటగాళ్లలో, ఇటు కోచింగ్‌ సిబ్బందిలో తీవ్ర అసంతృప్తి నెలకొంది. దీంతో ఇక ఎక్కువ కాలం జట్టుపై అజమాయిషీ చేయలేమన్న నిర్ణయానికి వచ్చింది క్లబ్‌. అంతేకాకుండా జీతాలు ఇవ్వలేకపోతుండడంతో విదేశీ ఆటగాళ్లు మరో దారి చూసుకుంటే మంచిదనే నిర్ణయానికి వచ్చింది.

## మూలాలు

## బయటి లంకెలు

వర్గం:ఫుట్‌బాల్ క్లబ్బులు
తెలంగాణ గ్రామీణ బ్యాంకు

**తెలంగాణ గ్రామీణ బ్యాంకు ** 2014 అక్టోబరులో ఏర్పడిన ప్రభుత్వరంగ బ్యాంకు. ఉమ్మడి ఆంధ్రప్రదేశ్లో ఉన్న **దక్కన్ గ్రామీణ బ్యాంకు ** పేరు మార్చి **తెలంగాణ గ్రామీణ బ్యాంకు ** ను ఏర్పరిచారు.

## నేపధ్యం
ప్రత్యేక రాష్ట్రంగా ఏర్పడిన తెలంగాణకు గ్రామీణ బ్యాంకును ప్రత్యేకంగా ఏర్పాటుచేస్తూ కేంద్ర ప్రభుత్వ సంయుక్త కార్యదర్శి అలోక్ టాండన్ 2014 అక్టోబరు 21 సోమవారం ఉత్తర్వులు జారీ చేశారు. ఉమ్మడి రాష్ట్రంలో దక్కన్ గ్రామీణ బ్యాంకు కింద ఆదిలాబాద్, నిజామాబాద్, కరీంనగర్, రంగారెడ్డి జిల్లాలుండేవి. ప్రాంతీయ గ్రామీణ బ్యాంకుల చట్టం 1976 (21/1976) లోని సబ్ సెక్షన్ (1) (4) ప్రకారం కేంద్ర ఆర్థిక మంత్రిత్వ శాఖ సవరణ చేస్తూ తెలంగాణకు ప్రత్యేకంగా గ్రామీణ బ్యాంకు ఏర్పాటు చేస్తున్నట్లుగా గెజిట్ నోటిఫికేషన్ జారీ చేసింది. దక్కన్ గ్రామీణ బ్యాంకు స్థానంలో.. తెలంగాణలోని ఆదిలాబాద్, నిజామాబాద్, కరీంనగర్, రంగారెడ్డి, హైదరాబాద్, వరంగల్, ఖమ్మం, నల్గొండ, మహబూబ్‌నగర్, మెదక్ జిల్లాలతో తెలంగాణ గ్రామీణ బ్యాంకు ఏర్పాటు చేస్తున్నట్లుగా నోటిఫికేషన్‌లో పేర్కొంది.

## మూలాలు

## బయటి లంకెలు
*అధికారిక వెబ్‌సైటు 

వర్గం:తెలంగాణ
వర్గం:గ్రామీణ బ్యాంకులు
ఆస్కార్ పిస్టోరియస్

**ఆస్కార్ లెనర్డ్ కార్ల్ పిస్టోరియస్ ** అలనాటి దక్షిణాఫ్రికా క్రీడాకారుడు. జన్మసిద్ధ లోపం వలన 11 నెలల వయసులో రెండు కాళ్ళూ కోల్పోయిన ఇతడు, కృత్రిమ పాదాలు (బ్లేడ్స్) ద్వారా పరుగు పందేలలో పాల్గొంటూ **బ్లేడ్ రన్నర్ ** గా ఖ్యాతినొందాడు. కాళ్ళు లేని వాళ్ళకు నిర్వహించే పరుగు పందేలతో పాటు, మామూలు పందేలలో కూడా ఇతను పోటీ పడ్డాడు. పెరలింపిక్స్‌లోనూ, ఒలింపిక్స్‌లోనూ కూడా పాల్గొన్న క్రీడాకారుల్లో ఇతను పదవ వాడు. 2014 లో తన ప్రేయసిని హతమార్చినందుకు ఇతనికి ఐదేశ్శ కారాగార శిక్ష పడింది.

## నేరము - శిక్ష
బ్లేడ్ రన్నర్ ఆస్కార్ పిస్టోరియస్కు ఐదేళ్ల జైలు శిక్ష విధించారు. ఈ మేరకు దక్షిణాఫ్రికా జడ్జి తొకొజైల్ మసిపా తన తీర్పు వెలువరించారు. తన స్నేహితురాలిని  తుపాకితో కాల్చిచంపినందుకు పిస్టోరియస్ ఐదు సంవత్సరాల పాటు జైల్లోనే ఉండాలని తీర్పు ఇచ్చారు.

2013 సంవత్సరంలో ప్రేమికుల రోజైన ఫిబ్రవరి 14న తన స్నేహితురాలు రీవా స్టీన్ క్యాంప్ ను పిస్టోరియస్ కాల్చి చంపాడు. అయితే.. అది హత్య కాదని, హత్యకు దారితీసిన పరిస్థితి (కల్పబుల్ హోమిసైడ్) అని జడ్జి భావించారు. అందుకే ఐదు సంవత్సరాల జైలు శిక్ష విధించారు. మరో కేసులో మూడేళ్ల సస్పెండ్ శిక్ష కూడా పిస్టోరియస్ కు విధించారు.
## మూలాలు

## బయటి లంకెలు

*Official website of Oscar Pistorius
*

వర్గం:1986 జననాలు
వర్గం:దక్షిణ ఆఫ్రికా
వర్గం:క్రీడాకారులు
వర్గం:జీవిస్తున్న ప్రజలు
ప్లిట్ వైస్ లేక్స్ నేషనల్ పార్క్

**ప్లిట్‌వైస్ లేక్స్ నేషనల్ పార్క్** ఆగ్నేయ ఐరోపాలో అతి పురాతన జాతీయ పార్క్, క్రొయేషియాలో అతిపెద్ద జాతీయ పార్క్. ఈ జాతీయ పార్క్ 1949 లో స్థాపించబడింది, బోస్నియా, హెర్జెగోవినా సరిహద్దు వద్ద కేంద్ర క్రొయేషియా యొక్క పర్వత కార్స్ట్ ప్రాంతంలో ఉంది. ఈ జాతీయ పార్క్ ప్రాంతం గుండా వెళ్లే ముఖ్యమైన ఉత్తర-దక్షిణ రోడ్డు కనెక్షన్ అడ్రియాటిక్ తీర ప్రాంతపు లోతట్టు క్రొయెషియన్ ను కలుపుతుంది. ఈ రక్షిత ప్రాంతం 296.85 చదరపు కిలోమీటర్లలో (73,350 ఎకరాలు) విస్తరించి ఉంది. ఈ ప్రాంతపు 90% లికా-సెంజ్ కౌంటీ భాగం కాగా, మిగిలిన 10% కర్లోవ్యాక్ కౌంటీ భాగం. 1979 లో ప్లిట్‌వైస్ లేక్స్ నేషనల్ పార్క్ ను ప్రపంచవ్యాప్త మొదటి సహజసిద్ధ సైట్ల మధ్య యునెస్కో ప్రపంచ వారసత్వ రిజిస్టర్లో చేర్చింది. ప్రతి సంవత్సరం దీనిని సందర్శించే వారి సంఖ్య 12 లక్షలకు పైనే ఉంటుంది. ప్రవేశానికి ఛార్జీలు మారుతుంటాయి, పీక్ సీజన్లో పెద్దలకు ఒక్కొక్కొరికి 180 కునా లేదా $32 వరకు ఉంటుంది. దీనిని సందర్శించే సందర్శకులు కచ్చితమైన నిబంధనలు పాటించవలసి ఉంటుంది.

ఇక్కడి ఉపరితలం నుండి చూడగలిగే 16 సరస్సులలో 12 ఎగువ సరస్సుల గాను, నాలుగు దిగువ సరస్సుల గాను విభజించబడ్డాయి.

The highest waterfalls are the Large Waterfall (kroat. *Veliki slap*) at the end of the దిగువ సరస్సులు, over which the Plitvica river falls, and *Galovački buk* at the ఎగువ సరస్సులు.

**Plitvice Lakes National Park** (, colloquial *Plitvice*, ) is the oldest national park in Southeast Europe and the largest national park in Croatia.

The national park was founded in 1949 and is situated in the mountainous karst area of central Croatia, at the border to Bosnia and Herzegovina. The important north-south road connection, which passes through the national park area, connects the Croatian inland with the Adriatic coastal region.

The protected area extends over . About 90% of this area is part of Lika-Senj County, while the remaining 10% is part of Karlovac County.

In 1979, Plitvice Lakes National Park was added to the UNESCO World Heritage register among the first natural sites worldwide. Each year, more than 1,200,000 visitors are recorded. Entrance is subject to variable charges, up to 180 kuna or around $32USD per adult in peak season. Strict regulations apply.

## మూలాలు
* ఈనాడు దినపత్రిక - 20-10-2014 - (సరస్సు కింద సరస్సు... పదహారు సరస్సులు)  

వర్గం:క్రొయేషియా
అచ్చెంపాలెం

**అచ్చెంపాలెం** కృష్ణా జిల్లా ఘంటసాల మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో  రాంబాబు, సర్పంచిగా ఎన్నికైనాడు. [1]

## గ్రామ భౌగోళికం
సముద్రమట్టానికి 11 మీ.ఎత్తు

## సమీప గ్రామాలు
మచిలీపట్నం, రేపల్లె, పెడన, గుడివాడ,

## గ్రామంలో విద్యా సౌకర్యాలు
జిల్లాపరిషత్ ప్రాథమికోన్నత పాఠశాల, మల్లంపల్లి, కొడాలి

## గ్రామానికి రవాణా సౌకర్యాలు
కొడాలి, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 58 కి.మీ

## మూలాలు

## వెలుపలి లింకులు
[1] ఈనాడు కృష్ణా/అవనిగడ్డ; 2015,ఆగస్టు-15; 1వపేజీ.
హర్షిత్ సౌమిత్రా

భారత్‌కు చెందిన **హర్షిత్ సౌమిత్రా** ఐదేళ్ల 11 నెలల వయస్సులో 5,554 మీటర్ల ఎత్తుగల కాలాపత్తర్ శిఖరాన్ని అధిరోహించి రికార్డు సృష్టించాడు. హర్షిత్ పర్వతారోహకుడైన తన తండ్రి రాజీవ్ సౌమిత్రాతో కలిసి మరో ఇద్దరు షెర్పాల సహాయంతో పదిరోజుల్లో ఈ శిఖరాన్ని అధిరోహించాడు. దీంతో ఎవరెస్ట్ శిఖరం బేస్ క్యాంప్ కంటే 200 మీటర్ల ఎత్తును హర్షిత్ అధిరోహించినట్లైంది. 2014 అక్టోబరు 7కి లుక్లా విమానాశ్రయానికి హెలికాప్టర్‌లో చేరుకున్న హర్షిత్ అక్కడి నుంచి ఎవరెస్టు బేస్ క్యాంప్ నకు బయలుదేరి 2014, అక్టోబర్ 17కి శిఖరాన్ని చేరుకున్నాడు. మామూలుగా సాధారణ వ్యక్తులు బేస్ క్యాంప్ నకు చేరుకునేందుకు ఏడు రోజులు పడుతుంది, అయితే హర్షిత్ ఈ శిఖరాన్ని చేరుకోవడానికి పది రోజులు పట్టింది.

2012, మేలో ఆర్యన్ బాలాజీ అనే ఏడేళ్ల బాలుడు ఎవరెస్టు బేస్ క్యాంప్ తో పాటు కాలాపత్తర్ శిఖరాన్ని చేరుకున్నాడు. హర్షిత్ సౌమిత్రా కాలాపత్తర్ శిఖరాన్ని చేరుకునేంతవరకు ఈ రికార్డ్ ఆర్యన్ బాలాజీ పేరు మీద ఉండేది. హర్షిత్ సౌమిత్రా కాలాపత్తర్ శిఖరాన్ని చేరుకోవడంతో ఆర్యన్ బాలాజీ పేరిట ఉన్న రికార్డును అధిగమించినట్లైంది.

## మూలాలు
* ఈనాడు దినపత్రిక - 20-10-2014 - (కాలాపత్తర్ శిఖరాన్ని అధిరోహించిన బుడతడు - ఐదేళ్ల 11 నెలలకే రికార్డు)

వర్గం:జీవిస్తున్న ప్రజలు
వర్గం:భారతీయ పర్వతారోహకులు
సెల్సియస్

**సెల్సియస్** అనేది ఉష్ణోగ్రత కొలత యొక్క స్థాయి, ప్రమాణం, దీనిని సెంటిగ్రేడ్ అని కూడా అంటారు. స్వీడిష్ ఖగోళ శాస్త్రవేత్త అండర్స్ సెల్సియస్ (1701-1744) ఇటువంటి ఉష్ణోగ్రత స్కేల్ ను అభివృద్ధి చేయడంతో దీనికి సెల్సియస్ అనే పేరు వచ్చింది. **డిగ్రీ సెల్సియస్** (**°C**) సెల్సియస్ స్కేల్ పై ఒక నిర్దిష్ట ఉష్ణోగ్రతను సూచించవచ్చు అలాగే ఉష్ణోగ్రత విరామం, రెండు ఉష్ణోగ్రతల లేదా ఒక అనిశ్చితి మధ్య తేడా సూచించేందుకు ఒక కొలమానం.

## చరిత్ర

## సెల్సియస్ ఉష్ణ మాపకం
దీనిని 1742 లో స్విడిష్ శాస్త్రవేత్త అయిన ఆండ్రీ సెల్సియస్ (1701–1744) కనుగొన్నాడు. ఈయన కనుగొన్న ఉష్ణోగ్రతా మానాన్ని సెల్సియస్ ఉష్ణోగ్రతామానం, లేదా సెల్సియస్ స్కెలు అంటారు. ఉష్ణమాపకమును మొదట మంచు ముక్కలలో ఉంచి మంచు ముక్కలు కరిగునపుడు పాదరస మట్టాన్ని గుర్తించి 00 C గా తీసుకున్నాడు. (మంచు ద్రవీభవన ఉష్ణోగ్రత 00 C). ఇపుడు అదే ఉష్ణమాపకాన్ని హిప్సోమీటర్లో ఉంచి నీరు ఆవిరిగా మారినపుడు పాదరస మట్టం గుర్తించి దానికి 1000 C గా తీసుకున్నాదు. (నీటి బాష్పీభవన ఉష్ణోగ్రత 1000 C). ఉష్ణమాపకం పై గల ఊర్ధ్వ, అధో స్థిర స్థానలను గుర్తించిన తర్వాత దానిని 100 సమ భాగాలుగా చేశాడు.సెల్సియస్ ఉష్ణ మాపకంలో సెల్సియస్ ఊర్థ్వ స్థిర స్థానంగా 1000 C, అధో స్థిర స్థానంగా 00 C గా తీసుకున్నాడు.
*సెల్సియస్ ఉష్ణోగ్రతను ఫారెన్‍హీట్ డిగ్రీలుగా మార్చుటకు:[9/5xTemp 0C]+32.సెంటిగ్రేడ్ ఉష్ణోగ్రతను మొదట 9/5 గుణించి, వచ్చిన విలువకు32 ను కలిపిన ఫారెన్‍హీట్ డిగ్రీలు వచ్చును.9/5 విలువ 1.8 కావున సెంటిగ్రేడును 1.8 చే గుణించి,వచ్చినవిలువకు 32ను కలిపినను సరిపోతుంది.

## సాధారణ ఉష్ణోగ్రతలు
ఇతర ఉష్ణోగ్రత ప్రమాణాలతో సెల్సియస్ స్కేల్ కి సంబంధించిన కొన్ని కీలక ఉష్ణోగ్రతలు క్రింద పట్టికలో చూపబడ్డాయి.

## మూలాలు

## ఇతర లింకులు

వర్గం:ఉష్ణోగ్రతా మానాలు
మెహదీ నవాజ్ జంగ్

**నవాబ్ మెహదీ నవాజ్ జంగ్** (మే 23, 1894 – జూన్ 28, 1967) హైదరాబాదు రాజ్యంలో పాలనాధికారి, నిజాం ప్రభుత్వపు ఎగ్జిక్యూటివ్ కౌన్సిల్ యొక్క కార్యదర్శి.

ఈయన నివాసము, దేవడీ మెహదీ నవాజ్ జంగ్, హైదరాబాదు మెట్రో అభివృద్ధి సంస్థచే గ్రేడ్-1 వారసత్వ కట్టడంగా పరిగణించబడుతున్నది. 1933లో రవీంద్రనాథ్ టాగూర్ హైదరాబాద్‌ను సందర్శించినప్పుడు మూడు నెలలపాటు బంజారాహిల్స్‌లో కొండపైనున్న మెహదీ నవాజ్ జంగ్ ఇళ్లు కోహిస్థాన్‌లో విడిదిచేశాడు. ఈయన ‘కోహిస్థాన్’ అనే పేరుతో ఈ ఇంటి పరిసరాలపై కవిత వ్రాశాడు.

మెహదీ నవాజ్ జంగ్ కేంద్ర లలితకళా, సంగీత నాటక అకాడమీ తొలినాళ్లలో అధ్యక్షుడుగా ఉన్నాడు. హైదరాబాదులో స్థానిక నిర్మల్‌, బిద్రీ కళా వికాసానికి తోడ్పడిన వ్యక్తి.

మెహదీ అసలు పేరు సయ్యద్ మహ్మద్ మెహదీ నవాజ్ జంగ్. ఆయన హైదరాబాదు రాజ్యానికి చేసిన సేవలకు గుర్తింపుగా నిజాం ఆయనకు నవాబ్ అనే బిరుదు ఇచ్చాడు. అహ్మద్‌నగర్ జిల్లాలో పుట్టిన మెహదీ నవాజ్ జంగ్ ది సంప్రదాయ ముస్లిం కుటుంబం. చిన్నప్పుడే పర్షియన్, అరబిక్ భాషలను నేర్చుకున్న మెహదీ, నిజాం కళాశాల నుంచి పట్టభద్రుడైన వెంటనే హైదరాబాద్ సివిల్ సర్వీస్‌కు ఎంపికయ్యాడు.

## మూలాలు

వర్గం:1894 జననాలు
వర్గం:1967 మరణాలు
వర్గం:పద్మభూషణ పురస్కార గ్రహీతలు
వర్గం:గుజరాత్ గవర్నర్లు
వర్గం:నిజాం కళాశాల పూర్వవిద్యార్ధులు
వర్గం:ఉస్మానియా విశ్వవిద్యాలయం పూర్వ విద్యార్ధులు
దేవేంద్ర ఫడ్నవిస్

దేవేంద్ర గంగాధరరావు ఫడ్నవిస్ (జననం:1970 జూలై 22) ఒక భారతీయ రాజకీయ నాయకుడు. అతను నాగపూర్‌లో జన్మించాడు. 2024 డిసెంబరు 5 నుండి మహారాష్ట్ర ప్రస్తుత ముఖ్యమంత్రిగా అధికారంలో ఉన్నాడు. అతను గతంలో ఏక్‌నాథ్ షిండే ప్రభుత్వంలో అజిత్ పవార్‌తో పాటు మహారాష్ట్ర ఉప ముఖ్యమంత్రిగా పనిచేశాడు. గతంలో 2014 అక్టోబరు 31 నుండి 2019 నవంబరు 12 వరకు, 2019 నవంబరు 23 నుండి 2019 నవంబరు 28 మహారాష్ట్ర ముఖ్యమంత్రిగా పనిచేశాడు.

2019 నుండి 2022 వరకు, అతను మహారాష్ట్ర శాసనసభలో ప్రతిపక్ష నాయకుడిగా పనిచేశాడు. అతను 2013 నుండి 2015 వరకు భారతీయ జనతాపార్టీ మహారాష్ట్ర రాష్ట్ర విభాగానికి అధ్యక్షుడిగా ఉన్నాడు. అతను 44 సంవత్సరాల వయస్సులో ముఖ్యమంత్రి అయ్యాడు. శరద్ పవార్ తర్వాత మహారాష్ట్ర చరిత్రలో రెండవ అతి పిన్న వయస్కుడిగా నిలిచాడు.

## రాజకీయ నేపథ్యం
విద్యార్థి దశలో ఉన్నప్పుడే ఫడ్నవిస్ రాష్ట్రీయ స్వయం సేవక్ సంఘ్‌లో, భారతీయ జనతాపార్టీ విద్యార్థి విభాగమైన అఖిల భారతీయ విద్యార్థి పరిషత్తులో చురుకుగా పాల్గొన్నారు. 21 ఏళ్ల వయస్సులోనే నాగపూర్ నగరపాలక సంస్థ కార్పోరేటరుగా ఎన్నికై, 1997లో నాగపూర్ మేయర్ పదవి చేపట్టారు. దేశంలో చిన్న వయస్సులోనే మేయర్ అయిన వాళ్లలో ఫడ్నవిస్ ఒకరు. 

ఆ తర్వాత 3 సార్లు శాసనసభకు ఎన్నిక కావడమే కాకుండా మహారాష్ట్ర భారతీయ జనతా పార్టీ అధ్యక్ష పదవిని కూడా నిర్వహించారు. 2014 అక్టోబరు 31న మహారాష్ట్ర ముఖ్యమంత్రిగా పదవి పొంది మహారాష్ట్ర తొలి భారతీయ జనతా పార్టీ ముఖ్యమంత్రిగ అవతరించారు.

## పురస్కారాలు
* కామన్వెల్త్ పార్లమెంటు అసోసియేషన్ ద్వారా 2002-03 సంవత్సరానికి గానూ ఉత్తమ పార్లమెంటు సభ్యుని పురస్కారం.
*జాతీయ అంతర్ విశ్వవిద్యాలయ పోటీలలో ఉత్తమ ఉపన్యాసకుడిగా పురస్కారం.
*రోటరీ క్లబ్ మోస్ట్ ఛాలెంజింగ్ యూత్  ప్రాంతీయ పురస్కారం.
*ముక్త్‌చంద్, పూనా, ద్వారా ప్రధానం చేయబడిన ప్రమోద్ మహాజన్ ఉత్తమ పార్లమెంటు సభ్యుని పురస్కారము.
*నాసిక్ లోని పృణవద్ పరివార్ ద్వారా ప్రధానం చేయబడిన **రాజ్‌యోగి నేతా ** పురస్కారం.
*హిందూ న్యాయచట్టం లోని ప్రావీణ్యతకు గానూ ప్రధానం చేయబడిన బోస్ బహుమతి.

## మూలాలు

## బయటి లంకెలు
* https://web.archive.org/web/20160314023527/http://afternoondc.in/city-news/new-state-bjp-president-devendra-fadnavis-faces-daunting-task/article_80121
* http://timesofindia.indiatimes.com/city/nagpur/Save-Nag-River-campaign-NADI-it-is/articleshow/19522250.cms

వర్గం:భారతీయ జనతా పార్టీ ముఖ్యమంత్రులు
వర్గం:మహారాష్ట్ర రాజకీయ నాయకులు
వర్గం:జీవిస్తున్న ప్రజలు
వర్గం:నాగ్‌పూర్ మేయర్లు
వర్గం:మహారాష్ట్ర నుండి భారతీయ జనతా పార్టీ రాజకీయ నాయకులు
వర్గం:మహారాష్ట్ర ఎమ్మెల్యేలు 2009–2014
వర్గం:మహారాష్ట్ర ఎమ్మెల్యేలు 2014–2019
వర్గం:మహారాష్ట్ర ముఖ్యమంత్రులు
వర్గం:భారతీయ జనతా పార్టీ నుండి ముఖ్యమంత్రులు
వర్గం:నాగ్‌పూర్ నుండి రాజకీయ నాయకులు
వర్గం:మహారాష్ట్ర ఎమ్మెల్యేలు 2019–2024
వర్గం:మహారాష్ట్ర శాసనసభలో ప్రతిపక్ష నాయకులు
వర్గం:మహారాష్ట్ర ఉప ముఖ్యమంత్రులు
వర్గం:1970 జననాలు
విశాల్

**విశాల్** అన్న పేరు ఈ క్రింది వాటిని కూడా సూచించవచ్చు:

* విశాల్ భరద్వాజ్ - భారతీయ చిత్ర దర్శకుడు, రచయిత
* విశాల్ కృష్ణ - తమిళ సినిమా నటుడు
* బద్రి విశాల్ పిత్తి - హైదరాబాదు వ్యాపారవేత్త, రాజకీయ నాయకుడు
మనోహర్ లాల్ ఖట్టర్

**మనోహర్ లాల్ ఖట్టర్** (జననం 1954 మే 5) హర్యానా రాష్ట్రానికి చెందిన రాజకీయ నాయకుడు. అతను ప్రస్తుతం భారత ప్రభుత్వంలో 2024 నుండి విద్యుత్ మంత్రిగా, గృహ, పట్టణ వ్యవహారాల మంత్రిగా పనిచేస్తున్నాడు. అతను 2014 అక్టోబరు 26 నుండి 2024 మార్చి 12న రాజీనామా చేసే వరకు హర్యానా 10వ ముఖ్యమంత్రిగా కూడా పనిచేశాడు. అతను భారతీయ జనతా పార్టీ సభ్యుడు, మాజీ రాష్ట్రీయ స్వయంసేవక్ సంఘ్ ప్రచారక్. అతను 2014 నుండి 2024 వరకు హర్యానా శాసనసభలో కర్నాల్ నియోజకవర్గానికి ప్రాతినిధ్యం వహించాడు. అతను 2024 భారత సార్వత్రిక ఎన్నికలలో హర్యానాలోని కర్నాల్ నుండి భారత పార్లమెంటు దిగువసభ అయిన లోక్‌సభకు ఎన్నికయ్యాడు. 2024 జూన్ నాటికి, అతను మూడవ మోడీ మంత్రిత్వ శాఖలో విద్యుత్ మంత్రిగా, గృహనిర్మాణ, పట్టణ వ్యవహారాల మంత్రిగా పనిచేస్తున్నారు.

## తొలినాళ్ళ జీవితం

ఖట్టర్ 1954 మే 5వ తారీఖున తూర్పు పంజాబ్ రొహ్తక్ జిల్లాలోని నిందన గ్రామంలో జన్మించాడు. మనోహర్ లాల్ తండ్రి హర్బాన్స్ లాల్ ఖట్టర్ 1947 పంజాబ్ విభజన సమయంలో పశ్చిమ పంజాబ్ నుండి తూర్పు పంజాబ్ కి వలస వచ్చాడు.

పండిట్ నేకి రామ్ ప్రభుత్వ కళాశాల నుండి మనోహర లాల్ తన మెట్రిక్యులేషన్ చదువు పూర్తి చేశాడు.ఆ తరువాత పై చదువులకై ఢిల్లీ వెళ్లిన ఖట్టర్ డిగ్రీ చదువుతుండగా అక్కడే సర్దార్ బజార్లో ఆదాయం కోసం షాపు కూడా నడిపేవాడు.

## మూలాలు

## బయటి లంకెలు
* Official Website of Manohar Lal Khattar 
* Government of Haryana, Official website
* Official Facebook Page of Manohar Lal Khattar
* 

వర్గం:హర్యానా రాజకీయ నాయకులు
వర్గం:1954 జననాలు
వర్గం:భారతీయ జనతా పార్టీ ముఖ్యమంత్రులు
వర్గం:భారతీయ జనతా పార్టీ రాజకీయ నాయకులు
వర్గం:జీవిస్తున్న ప్రజలు
నత్తి

thumb
**నత్తి** అనగా అసంకల్పిత పునరుక్తుల ద్వారా ప్రసంగ ప్రవహమునకు విఘాతం కలిగించే ప్రసంగ లోపం, దీనిలో శబ్దాలు, పదాంశాలు, పదాలు లేదా పదబంధాల యొక్క పొడిగింపు అలాగే అసంకల్పిత నిశ్శబ్ద అంతరాయాలు లేదా నిరోధాలు ఉంటాయి, అందువలన నత్తి ఉన్న వ్యక్తి ధ్వనులను స్పష్టంగా పలకడం సాధ్యం కాదు. ఎవరైనా మాట్లాడేటప్పుడు మాటలు తడబడటం లేదా ముద్ద ముద్దగా మాట్లాడటం, కొన్ని అక్షరాలు సరిగా పలక లేకపోవడం జరుగుతుంటుంది, ఈ విధంగా తరచుగా జరుగుతున్నట్లయితే వారికి నత్తి ఉందని అర్థం. 

## నత్తి ఎందుకు వస్తుంది
మనం మాట్లాడేటప్పుడు అక్షరాలు ఒకదాని తరువాత మరోటి నిర్దిష్ట సమయంలో ఉచ్చరించడం వలన ఇతరులకు ఆ ధ్వనులు స్పష్టంగా వినిపిస్తాయి. ఊపిరితిత్తుల నుండి బయటకు వచ్చేగాలి, స్వరపేటికలోని స్వరతంత్రుల ప్రకంపనలతో స్వరంగా మారి బయటకు వచ్చునప్పుడు నాలుక పలు విధాలుగా కదిలించడం వలన అనేక శబ్దాలు ఉచ్చరించగలుగుతాము. ఈ ప్రక్రియ మొత్తం మెదడు పర్యవేక్షణలో అతివేగంగా జరుగుతూ కొన్ని సెకండ్ల వ్యవధిలోనే పూర్తవుతుంటుంది. అయితే ఈ ప్రక్రియలో ఒక్కోసారి కొన్ని అసమానతలు తలెత్తి స్వరతంత్రులు సరైన సమయానికి తెరచుకోకపోవడం, నాలుక నిర్దిష్ట సమయంలో కదలకపోవడం లేదా నాలుక ఒకే చోట ఎక్కువ సేపు ఉండిపోవడం వలన శబ్దాలు, పదాలు, వాక్యాలు ఆగి ఆగి రావడం లేదా అవే ధ్వనులు మళ్ళీ మళ్ళీ రావడం జరుగుతుంది.

## నత్తి ఏ వయస్సులో వస్తుంది
చాలామందిలో నత్తి సమస్య చిన్న వయస్సులోనే మొదలవుతుంది. చాలా అరుదుగా కొద్దిమందిలో మాత్రం మెదడుకు సంబంధించిన జబ్బుల వల్ల మధ్యలో కూడా రావచ్చు. ఈ సమస్య అమ్మాయిల్లో కంటే అబ్బాయిల్లో ఎక్కువగా వస్తుంది.  

## నత్తిని తగ్గించుటకు
నత్తిగా మాట్లాడేవారిని ఎగతాళి చేయకూడదు, ఎందుకంటే ఇతరులు ఎగతాళి చేసిన కొద్దీ వారి సమస్య మరింత పెరగగలదు. నత్తి అనేది రోగం కాదు, వీరిలో శారీరకంగా ఎటువంటి సమస్యలూ ఉండవు అందువలన మందులు శస్త్ర చికిత్సల వలన ఇది నయం కాదు, కాని వారిలో మానసిక ఒత్తిడిని, భయాన్ని తగ్గించే ప్రత్యేక చికిత్సా విధానం ద్వారా నత్తిని నయం చేయవచ్చు. ఈ ప్రత్యేక చికిత్సా విధానంలో మాట్లాడే క్రమంలో స్వరతంత్రులు, నాలుక, పెదవుల కదలికలు, గాలి సరఫరాలోని అసమానతలు సరిచేయడం, వాటిని సమన్వయంతో పని చేయించగలడం జరుగుతుంది, తద్వారా నత్తి ఉన్నవారు మామూలుగా మాట్లాడగలుగుతారు.

## ఇది కూడా చూడండి
* ప్రపంచ నత్తి నివారణ అవగాహనా దినోత్సవం

## మూలాలు
* సాక్షి దినపత్రిక - 22-10-2014 (నత్తి ఎందుకు వస్తుంది?)

వర్గం:వ్యాధులు
పెమ్మరాజు వెంకట్రావు

ఆంధ్ర లో కార్మికోద్యమ పితామహులలో ఒకడుగా పెమ్మరాజు వెంకట్రావు చరిత్రలో నిలుస్తారు. వి.వి.గిరి, బి.శివరావు వంటివారితో సన్నిహితంగా కృషి చేసిన ఖ్యాతి ఆయనది. 1907లో పుట్టిన పెమ్మరాజు వెంకట్రావు 1929 నాటికే గనుల ఇంజనీరింగ్ శాఖలలో (చీపురుపల్లి, విజయనగర ప్రాంతం) పనిచేసి అనుభవం గడించారు. 1931 నుండి నెల్లిమర్ల జూట్ మిల్స్ కార్మిక సంఘం స్థాపించి 25 సంవత్సరాలు అధ్యక్షులుగా ఉన్నారు. అప్పుడే వరాహగిరి వెంకటగిరి, బి. శివరావులతో ఉత్తరప్రత్యుత్తరాలు నడపడం, కార్మిక రంగంలో విశేష అనుభవం గడించడం ఆయన ప్రత్యేకత. 1938 సెప్టెంబరు 1 నుండే కార్మిక పత్రిక అనే వారపత్రిక విజయనగరం నుండి పెమ్మరాజు వెంకట్రావు ప్రపంచ రాజకీయాల్ని అవగహన చేసుకుంటూ ఉద్యమాల్ని సాగించారు.

ఆ దశలో వెంకట్రావు కు ఆంధ్ర పర్యటనకు వచ్చిన ఎం.ఎన్.రాయ్ భావాలు దృష్టికి రాగా, ఆకర్షితుడయ్యాడు. ఎం.ఎన్.రాయ్ స్థాపించిన ఇండియన్ లేబర్ ఫెడరేషన్ లో చేరాడు. అప్పటి నుండి ఎం.ఎన్.రాయ్ 1954లో చనిపోయేవరకూ పెమ్మరాజు వెంకట్రావు రాడికల్ హ్యూమనిస్టు భావాలతో రచనలు చేశారు. ఆయన తరచు కవితలు కూడా రాసేవారు. భారత పునర్వికాసం, బౌద్ధ విప్లవంపై దృష్టి వుండేది. ఆంధ్రప్రదేశ్ ఏర్పడిన తరువాత నెల్లిమర్ల జూట్ మిల్లు కార్మిక సంఘం నుండి తన స్థానాన్ని హైదరాబాద్ కు మార్చిన వెంకటరావు, కాంగ్రెసు పార్టీలో చేరారు. ఆ సందర్భం గా ఆవుల గోపాలకృష్ణమూర్తికి రాస్తూ, కమ్యూనిజాన్ని ఎదుర్కోడానికి కాంగ్రెసు ద్వారా కృషి చేస్తానని, రాయ్ భావాలు అమలు చేయడానికి పార్టీలో పనిచేస్తాననీ అన్నాడు. ఆ ప్రకారమే కాంగ్రెస్ పత్రిక పెట్టి రాయ్ భావాలు వ్యాస రూపంలో అందించారు.

నీలం సంజీవరెడ్డి ముఖ్యమంత్రిగా పెమ్మరాజు వెంకట్రావును అభిమానించారు. గంధీభవన్ లో వెంకట్రావు రాష్ట్ర కాంగ్రెస్ ప్రధాన కార్యదర్శిగా పనిచేశారు. ముక్కుసూటిగా వున్న వెంకట్రావును కాంగ్రెస్ నాయకులు పైకి మెచ్చుకున్నా ఆయన్ను పైకి రానివ్వలేదు.

రాష్ట్రపతి నామినేషన్ వలన పెమ్మరాజు వెంకట్రావు ఒక టరం శాసనమండలి సభ్యుడుగా పనిచేశారు. అప్పుడు తనవంతు కృషి కనిపించింది. 1958లో గోల్కొండ దినపత్రిక ఆగిపోగా వారపత్రికగా **పెమ్మరాజు వెంకట్రావు** కొంతకాలం హైదరాబాద్ లో నిర్వహించారు. కాని అదీ ఆట్టేకాలం సాగలేదు.

కాసు బ్రహ్మానందరెడ్డి ముఖ్యమంత్రి అయిన తరువాత పెమ్మరాజు క్రమేణా కాంగ్రెసు రాజకీయాలకు దూరంగా జరిగారు. ప్రెస్ లు స్థాపించి నష్టపడ్డారు. 1982లో ఎన్.టి. రామారావు తెలుగుదేశం పార్టీ స్థాపించినప్పుడు కొద్దికాలం వెంకట్రావు సన్నిహితంగా ఉన్నారు. ఇరువురి భావాలూ పొత్తు కుదరక, వెంకట్రావు రాజకీయాలకు స్వస్తి పలికారు. 1987 సెప్టెంబరులో పెమ్మరాజు వెంకట్రావు హైదరాబాదులో చనిపోయాడు. ఆయన కృషి, రచనలు గ్రంథస్తం కావలసివుంది.

## మూలాలు
* https://te.wikisource.org/w/index.php?title=%E0%B0%AA%E0%B1%81%E0%B0%9F:Abaddhala_veta_revised.pdf/336&action=edit

వర్గం:1907 జననాలు
వర్గం:1987 మరణాలు
వర్గం:భారత జాతీయ కాంగ్రెస్ నాయకులు
వర్గం:విజయనగరం జిల్లాకు చెందిన శాసనమండలి సభ్యులు
వర్గం:విజయనగరం జిల్లా పాత్రికేయులు
వర్గం:విజయనగరం జిల్లా కార్మిక నాయకులు
గాంధీనగర్ (చీరాల)

**గాంధీనగర్** బాపట్ల జిల్లా చీరాల మండలానికి చెందిన రెవెన్యూయేతర గ్రామం.
గ్రామనామ వివరణ
గాంధీనగర్ అనే పేరులో గాంధీ అనే పూర్వపదం, నగర్ అనే ఉత్తరపదం కలిసివున్నాయి. గాంధీ పురుషనామసూచి కాగా నగర్ అంటే జనపద సూచి. పట్టణం, పురం వంటి అర్థాలు వస్తాయి.

## గ్రామ పంచాయతీ
ఈ గ్రామ పంచాయతీ 1995 లో ఆవిర్భవించింది 

## గ్రామ పొందిన పురస్కారాలు
#2008=నిర్మల్ పురస్కారం, 100% పన్నువసూలుకు ఉత్తమ పంచాయతీ పురస్కారం.
#2009=పారిశుధ్యం మెరుగుకు "శుభ్రం" పురస్కారం.
#2010-11=నిర్మల్ పురస్కారానికి అప్పటి సర్పంచ్ శ్రీ టి.నాగేశ్వరరావు ఎంపిక, కర్నాటక & ఒడిషా రాష్ట్రాలలో పర్యటన. 
#2010లో గాంధీనగర్ పంచాయతీపై దూరదర్శన్ ప్రత్యేక కార్యక్రమం ప్రసారం.
#2012లో ఉత్తమ సర్పంచ్ పురస్కారం. 
## మూలాలు

## వెలుపలి లంకెలు
బ్యాంకాక్

**బ్యాంకాక్** థాయిలాండ్ దేశపు రాజధాని. నిత్యం పర్యాటకులతో కిటకిటలాడే అందమైన నగరం. అయితే బ్యాంకాక్‌ అసలు పేరు అత్యంత పొడవుగా ఉండి గిన్నిస్‌ బుక్‌లోనూ చోటు సంపాదించుకుంది. ఆ పేరు "**క్రుంగ్‌ థెప్‌ మహా నాఖోన్‌ అమోన్‌ రతన కోసిన్‌ మహింత్రయుత్తయ మహ దిలోక్‌ పోప్‌ నప్ప రాట్‌ రటచా థాని బురి రోమ్‌ ఉడొమ్‌ రటాచ నివెట్‌ మహా సతాన్‌ అమోన్‌ ఫిమన్‌ అవటాన్‌ సట్‌హిట్‌ సఖ తాట్టియా విట్సనుకమ్‌ ప్రసిట్‌**" (థాయ్: กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์). ప్రస్తుతం ఇంతపొడవు పేరున్న ఈ నగరం బాహ్య ప్రపంచానికి బ్యాంకాక్‌, కానీ ఆ పొడవు పేరును కుదించి ‘క్రుంగ్‌ థెప్‌ మహా నిఖోన్‌’గా కానీ ‘క్రుంగ్‌ థెప్‌’గా కానీ స్థానికులు పిలుచుకుంటారు.కింగ్‌ మాంగ్‌కుట్‌ మహారాజు బ్యాంకాక్‌కు పెట్టిన ఈ పేరు పాలి, సంస్కృత భాషల్లోని పదాలతో కూర్చినది. దీనికి అర్థం ‘దేవదూతల నగరం, అమరత్వం పొందిన నగరం, తొమ్మిది రత్నాల అద్భుతమైన నగరం, చక్రవర్తి సింహాసనం, రాజభవంతుల నగరం, మానవరూపంలో అవతరించిన దేవతల ఇల్లు, ఇంద్రుడి ఆదేశాలతో విశ్వకర్మ నిర్మించిన నగరం’’. 

పల్లెటూరుగా ఉన్న బ్యాంకాక్‌ను 15వ శతాబ్దంలో ఆయుత్తయ రాజులు నగరంగా అభివృద్ధి చేయాలనుకున్నారు. అప్పటి నుంచి ఆయా రాజులు ప్రధాన నగరంగా తీర్చిదిద్దేందుకు ప్రయత్నిస్తూ వచ్చారు. 1782లో కింగ్ రామ-1 బ్యాంకాక్‌ను రాజధానిగా మార్చుకున్నాడు. ఆయన హయాంలో బ్యాంకాక్‌ను ‘‘క్రుంగ్ థెప్ తవరవాడి సి ఆయుత్తయ" అని పిలిచేవారు.
[center|thumb|260x260px|ఎమరాల్డ్ బుద్ధుని ఆలయం, బ్యాంకాక్, [థాయిలాండ్]]

## దేవాలయాలు

* దేవసథన్ థాయ్‌లాండ్
* ఎరావాన్ పుణ్యక్షేత్రం

## మూలాలు

## బయటి లంకెలు
Bangkok Metropolitan Administration 
*BangkokTourist – Official travel guide from Bangkok Tourism Division
వర్గం:రాజధానులు
వర్గం:థాయిలాండ్ లోని నగరాలు
అన్నపూర్ణ శిఖరం

**అన్నపూర్ణ** (సంస్కృతం, నేపాలీ భాష, నేపాల్ భాష: अन्नपुर्ण) అనేది ఉత్తర మధ్య నేపాల్లోని హిమాలయ పర్వతాల విభాగం. ఈ విభాగంలో 8,091మీ (26,545 అడుగులు) పైగా ఎత్తైన అన్నపూర్ణ I, 7,000 మీ (22,970 అడుగుల) ఎత్తైన 13 ఇతర శిఖరాలు, 6,000 m (19,690 ft) మించిన ఎత్తున్న 16 ఇతర శిఖరాలు ఉన్నాయి. ఈ విభాగం 55&nbsp;కిలోమీటర్ల-పొడవు (34 mi-పొడుగునా) విస్తరించింది. ఈ పర్వతాలు పశ్చిమాన కాళీగండకీ జార్జ్, ఉత్తరం, తూర్పుల్లో మార్ష్యంగ్డి నది, దక్షిణాన పోఖ్రా లోయల నడుమ విస్తరించాయి. అన్నపూర్ణ I భూమిపై ఎనిమిదివేల అడుగుల శిఖరాల్లో 14వ స్థానంలో నిలుస్తుంది. భూమిపైనే అత్యంత లోతైన లోయగా పేరొందిన కాళీగండకీ జార్జ్ నుంచి పడమట 8167 మీటర్ల ఎత్తైన ధౌలగిరి 34 కిలోమీటర్ల ఎత్తున పైకి నిలిచింది.*అన్నపూర్ణ* అనే సంస్కృత నామానికి అక్షరాలా ‘ఆహారంతో నిండినది’ అని అర్థం, కానీ సాధారణంగా ఆహారానికి/సాగుకి అధిదేవత అన్న అర్థం వస్తుంది. హిందూమతంలో, అన్నపూర్ణ "...&nbsp;వంటకు, ఆహారానికి విశ్వవ్యాపితమైన దేవీరూపం.. ఆహారాన్ని అందించే అమ్మ. ఆమె లేకుంటే క్షామము, ఆహార రాహిత్యము, విశ్వవ్యాప్తమైన భయం మిగులుతుంది. ఇది అన్నపూర్ణను విశ్వానికే దేవతగా మలుస్తుంది... ఆమె సుప్రసిద్ధమైన ఆలయం గంగాతీరాన కాశీలో నెలకొంది." ఆహారాన్ని(సంపద) ఇవ్వడంతో ఆమెకున్న సంబంధం ఆమెను కొన్నిమార్లు సంపదకు అధిదేవతయైన లక్ష్మీదేవిగా భావించేలా చేస్తుంది.
మొత్తం పర్వత ప్రాంతం, దాని పరిసరాల పాటుగా 7,629&nbsp;కిమీ2 విస్తీర్ణం మేరకు నేపాల్ లోని మొదటి, అతిపెద్ద రక్షిత ప్రాంతమైన అన్నపూర్ణ రక్షిత ప్రాంతంగా రక్షిస్తున్నారు. అన్నపూర్ణ రక్షిత ప్రాంతం అన్నపూర్ణ సర్క్యూట్ సహా ఎన్నో ప్రపంచస్థాయి ట్రెక్ లకు నిలయం.
అన్నపూర్ణ శిఖరాలు అధిరోహించేందుకు ప్రపంచంలోకెల్లా అత్యంత ప్రమాదకరమైన పర్వతాలు, అయితే 1990ల నుంచి వచ్చిన గణాంకాలను ఉపయోగించి ఇటీవలి చరిత్రను పరిశీలిస్తే, 2012 వరకూ కాంచనగంగ పర్వతంపై ప్రపంచంలోకెల్లా అతి ఎక్కువ ప్రమాదాలు నమోదైనాయి. 2012 మార్చి నాటికి, అన్నపూర్ణ Iపైకి 191 శిఖరారోహణలు జరుగగా, 61 ఆరోహణ ప్రమాద మరణాలు జరిగాయి. ఈ ప్రమాద మరణాలకు ఆరోహణకు ఉన్న నిష్పత్తి ఏ ఇతర 8000 మీటర్ల ఎత్తైన పర్వతాలలోకెల్లా ఎక్కువ. కొందరు ప్రత్యేకించి దక్షిణ ముఖంగా చేసే ఆరోహణే అన్ని శిఖరారోహణలలోకీ ప్రమాదకరమైనదని భావిస్తున్నారు. అక్టోబరు 2014లో, అన్నపూర్ణ చుట్టుపక్కల ప్రాంతంలో కనీసం 39మంది వరకూ మంచు తుఫాన్లు, కొండచరియలు విరిగిపడటం కారణంగా మరణించారు. ఇది నేపాల్ లోకెల్లా అత్యంత దారుణమైన ట్రెక్కింగ్ ప్రమాదం.

## మూలాలు

## ఇతర లింకులు
వర్గం:నేపాల్ పర్వత శ్రేణులు
వర్గం:నేపాల్ లోని పర్వతాలు
వర్గం:పర్వత శిఖరాలు
సాకేత్ మైనేని

**సాకేత్ మైనేని ** మనదేశానికి చెందిన ఒక టెన్నిస్ ఆటగాడు. 2014లో జరిగిన ఆసియా క్రీడలలో సానియా మీర్జాతో కలిసి మిక్స్డ్ డబుల్స్ పోటీలలో మనదేశాని స్వర్ణపతకం సాధించాడు .
## సాధించిన విజయాలు
### సింగిల్స్: 12 (9–3)

### డబుల్స్: 18 (14–4)

## మూలాలు

## బయటి లంకెలు
*
*
*
*

వర్గం:భారతీయ టెన్నిస్ క్రీడాకారులు
వర్గం:1987 జననాలు
ఫరహాబాద్ దృశ్య కేంద్రం

**ఫరహాబాద్ దృశ్య కేంద్రం ** , నాగర్‌కర్నూల్ జిల్లా, మన్ననూర్ మండలంలో నల్లమల అడవుల సోయగాన్ని దర్శించుటకు సందర్శకుల కొరకు అటవీ శాఖ ఏర్పాటు చేసిన దృశ్య స్థావరం (వ్యూ పాయింట్). ఇది హైదరాబాద్ నుండి శ్రీశైలం వెళ్ళే జాతీయ రహదారి మార్గంలో తారసపడే దట్టమైన అటవీ ప్రాంతంలో మన్ననూర్‌కు 26 కిలోమీటర్ల దూరంలో, ఫరహాబాద్ చౌరస్తాకు 10 కిలో మీటర్ల దూరంలో ఏర్పాటు చేయబడింది. ఈ ప్రాంతం 3,500 చదరపు కిలోమీటర్ల పరిధిలో విస్తరించి ఉన్న నాగార్జున సాగర్, శ్రీశైలం వన్యప్రాణి అభయారణ్యం పరిధిలోకి వస్తుంది. ఇక్కడ రాజీవ్ టైగర్ ప్రాజెక్టు ఉంది. నిజాం కాలంలో 1932 లో నిర్వహించబడిన సర్వే ప్రకారం ఇక్క 63 పులులు ఉన్నట్లు తేలింది. ఈ ప్రాంతం అసంఖ్యాకమైన వృక్షజాలంతో, అరుదైన జంతుజాలంతో, మౌలికమైన ఔషధ మొక్కలతో నిండి ఉంటుంది. ఎత్తైన, సుందరమైన నల్లమల కొండల శ్రేణులు ఇక్కడ కనువిందు చేస్తాయి. వీటిని పాలమూరు పాపికొండలుగా పిలుస్తారు. రకరకాల పక్షులు, లోతైన లోయలు, చిన్నచిన్న నీటి ప్రవాహాలు, పరుగులు తీసే కృష్ణమ్మ నడకలు పర్యాటకులను మంత్రముగ్ఢులను చేస్తాయి. వీటన్నిటిని దర్శించటానికి సందర్శకుల కొరకు అటవీ శాఖ ఇక్కడ ఒక దృశ్యకేంద్రాన్ని (వ్యూ పాయింట్‌ను) ఏర్పాటుచేసింది. ఈ దృశ్య కేంద్రం ఒక కొండ అంచు ప్రాంతం. ఇక్కడి నుండి నల్లమల అడవుల సౌందర్యం చూడటం ఓ మధురానుభూతిని మిగులుస్తుంది. పర్యాటకుల కొరకు ఇక్కడ చిన్న చిన్న రిసార్టులను కూడా ఏర్పాటుచేశారు. 

## మూలాలు

## బయటి లింకు

* ఫరహాబాద్

వర్గం:మహబూబ్ నగర్ జిల్లా పర్యాటక ప్రదేశాలు
అష్టలక్ష్మీ దేవాలయం, హైదరాబాదు

**అష్టలక్ష్మీ దేవాలయం** భారత దేశము లోని తెలంగాణ రాష్ట్రంలోని అష్టలక్ష్మీ ప్రధాన దైవంగా గల హిందూ దేవాలయం. ఈ దేవాలయం దక్షిణ భారతీయ నిర్మాణ శైలిలో నిర్మించబడింది.

హిందూ పురాణాల ప్రకారం, ఈ దేవత ధన సంపదకు ప్రతీకగా నిలుస్తుంది. లక్ష్మీ దేవత సంపదనిచ్చే దేవతగా హిందువుల హృదయాల్లో స్థిరపడింది. కానీ కొన్ని దేవాలయాలు మాత్రమే లక్ష్మీ యొక్క ఎనిమిది రూపాలతో కూడుకొని అష్టలక్ష్మీ ఆలయాలుగా ప్రసిద్ధి చెందినవి.

## చరిత్ర
ఈ దేవాలయం 1996 ఏప్రిల్ లో కంచి కామకోటి పీఠం వారి అధ్వర్యంలో నిర్మించబడింది. ఈ దేవాలయం తెలంగాణలో ప్రసిద్ధమైనది. ఇది దిల్‌సుఖ్ నగర్, ఎల్.బి.నగర్ ల మధ్య కొత్తపేట (ఎన్.హెచ్.5) దగ్గరలో గల వాసవి కాలనీలో ఉంది.

## నిర్మాణశైలి
ఈ దేవాలయ డిసైన్, వాస్తుశైలులను చెన్నై నుండి తీసుకొనడం జరిగింది. ఈ దేవాలయ నిర్మాణ కాలంలో అనేక మార్పులు చేయడం జరిగింది. ఈ దేవాలయం సమష్టి కృషికి ఉదాహరణగా నిలుస్తుంది. ఈ దేవాలయ నిర్మాణంలో అనేక మంది ప్రజలు విరాళాలనందించారు. ఈ దేవాలయ నిర్మాణానికి సుమారు ఐదు సంవత్సరాల కాలం పట్టినది. ఈ దేవాలయ ప్రస్తుత రూపంలోనికి రావడానికి నిర్మాణ ఖర్చు 10 మిలియన్ల రూపాయలు అయినది.

ప్రసిద్ధ నిర్మాణ శిల్పి పద్మశ్రీ ఎస్.ఎం.గణపతి, ఎం.మతియాలగన్ స్థపతులు ఈ దేవాలయాన్ని నిర్మాణాన్ని రూపకల్పన చేశారు. సుమారు 134 విగ్రహాలు ఈ దేవాలయ మహాగోపురంలో నెలకొల్పబడినవి.

ఈ దేవాలయం ఇసుక, సిమెంటులతో నిర్మించినప్పటికీ దీని నిర్మాణ శైలి అది రూపొందించిన కళాకారుల విశేష ప్రతిభను కనబరుస్తుంది. ఈ దేవాలయంలో గల విగ్రహాలలో ఆదిలక్ష్మీ, ఐశ్వర్యలక్ష్మీ, సంతానలక్ష్మీ, ధనలక్ష్మీ, ధాన్యలక్ష్మీ, గజలక్ష్మీ, విజయలక్ష్మీ, వరలక్ష్మీ ప్రధానమైనవి. ఈ దేవతలు అలంకరణలను బంగారు, కాసులపేర్ల హారాలు ఉన్నాయి. ఈ దేవాలయాన్ని దర్శించినవారిలో కొందరు విగ్రహాల శిల్పకళ, అలంకరణలను గూర్చి ప్రస్తుతిస్తే మరికొంత మంది ఆ ఆలయ గోపురంలో గల వివిధ విగ్రహాలను గూర్చి ప్రస్తుతిస్తారు.

ఈ దేవాలయ పరిథిలో సుమారు 15 మిలియన్ల రూపాయలతో ఒక కళ్యాణ మంటపం, అర్చకుల నివాసం కోసం అర్చక నిలయం నిర్మించాలని ప్రతిపాదనలు ఉన్నాయి.

రాత్రి వేళలలో ఈ దేవాలయం విద్యుద్దీపాల వెలుగులతో శోభాయమానంగా ఉంటుంది. ఈ దేవాలయాన్ని కొంత దూరం నుండి వీక్షించేటప్పుడు పాలరాతి నిర్మాణంలా కనిపిస్తుంది.

## మూలాలు

## గ్యాలరీ

File:Ashtalakshmi temple, Hyderabad1.jpg|దేవాలయ ప్రాంగణంలోని శిలాశాసనము.
File:Ashtalakshmi temple, Hyderabad2.jpg|దేవాలయ ప్రాంగణంలోని శిలాశాసనము.


## ఇతర లింకులు

వర్గం:తెలంగాణ దేవాలయాలు
వర్గం:హైదరాబాదు దేవాలయాలు
వర్గం:1996 స్థాపితాలు
వర్గం:అష్టలక్ష్ములు
ప్రపంచ నత్తి నివారణ అవగాహనా దినోత్సవం

thumb|ప్రపంచ నత్తి నివారణ అవగాహనా దినోత్సవం చిహ్నం
**ప్రపంచ నత్తి నివారణ అవగాహనా దినోత్సవం**ను ప్రతి సంవత్సరం అక్టోబరు 22న జరుపుకుంటారు. 1998, అక్టోబరు 22న 'ఇంటర్నేషనల్‌ ఫ్లూయెన్సీ అసోసియేషన్‌', 'ఇంటర్నేషనల్‌ స్టట్టెరింగ్‌ అసోసియేషన్‌', యూరోపియన్‌ లీగ్‌ ఆఫ్‌ స్టట్టెరింగ్‌ అసోసియేషన్‌' సంస్థలు సమావేశమై నత్తిపై ప్రజలకు అవగాహన కలిగించటం ద్వారా దానిని నివారించవచ్చని ఒక నిర్ధరణకు వచ్చాయి. అంతేకాకుండా ప్రతి సంవత్సరం అక్టోబరు 22న **అంతర్జాతీయ నత్తి నివారణ అవగాహనా దినోత్సవం** నిర్వహించాలని పిలుపునిచ్చాయి. అప్పటి నుంచి ప్రతి సంవత్సరం పలు దేశాలు, సంస్థలు "నత్తి" నివారణ పట్ల అవగాహనా కార్యక్రమాలు నిర్వహిస్తున్నాయి.

## నత్తి
* ప్రధాన వ్యాసం నత్తి
నత్తి అనగా అసంకల్పిత పునరుక్తుల ద్వారా ప్రసంగ ప్రవహమునకు విఘాతం కలిగించే ప్రసంగ లోపం, దీనిలో శబ్దాలు, పదాంశాలు, పదాలు లేదా పదబంధాల యొక్క పొడిగింపు అలాగే అసంకల్పిత నిశ్శబ్ద అంతరాయాలు లేదా నిరోధాలు ఉంటాయి, అందువలన నత్తి ఉన్న వ్యక్తి ధ్వనులను స్పష్టంగా పలకడం సాధ్యం కాదు. ఎవరైనా మాట్లాడేటప్పుడు మాటలు తడబడటం లేదా ముద్ద ముద్దగా మాట్లాడటం, కొన్ని అక్షరాలు సరిగా పలక లేకపోవడం జరుగుతుంటుంది, ఈ విధంగా తరచుగా జరుగుతున్నట్లయితే వారికి నత్తి ఉందని అర్థం.

## మూలాలు
* సాక్షి దినపత్రిక - 22-10-2014 (సందర్భం: నేడు ప్రపంచ నత్తి అవగాహన దినోత్సవం - నత్తి ఎందుకు వస్తుంది?) 

వర్గం:దినోత్సవాలు
క్యూరియాసిటీ రోవర్

**క్యూరియాసిటీ** అనగా ఒక కారు పరిమాణంలో ఉండే రోబోటిక్ రోవర్. ఇది నాసాకు చెందిన లాబొరేటరీ మిషన్‌లో భాగంగా అంగారక గ్రహంపై దిగి, గేల్ క్రేటర్ ప్రాంతాన్ని అన్వేషిస్తోంది. క్యూరియాసిటీ MSL అంతరిక్షనౌకలో అమెరికాలోని కేప్ కానవెరల్ ఎయిర్ ఫోర్స్ స్టేషను నుండి 2011 నవంబరు 26 న 10:02 గంటల (EST) కు బయలుదేరి, అంగారక గ్రహంపై గేల్ క్రేటర్ ప్రాంతంలో ఎయోలిస్ పలూస్ పై 2012 ఆగస్టు 6 న 05:17 గంటల (UTC) కు దిగింది. 563,000,000 కిలోమీటర్ల (350,000,000 మైళ్ల) ప్రయాణం తర్వాత రోవర్, లక్ష్యిత స్థలం నుండి కేవలం 2.4 కిలోమీటర్ల (1.5 మైళ్లు) కంటే తక్కువ దూరంలో దిగింది.

## రోవర్ యొక్క లక్ష్యాలు
* అంగారకుని వాతావరణ శోధన
* అంగారకగర్భం యొక్క పరిశోధన; 
* గేల్ క్రేటర్‌లో ఎంచుకున్న ప్రాంతాలలో నీటి లభ్యతను పరిశోధించడం. 
* అంగారకుడి చరిత్రలో ఎప్పుడైనా సూక్ష్మజీవుల జీవనానికి అనుకూలమైన పర్యావరణ పరిస్థితులు ఉండేవా లేవా అన్న విషయాన్ని అంచనా వేయడం. 
* భవిష్యత్తులో మానవ నివాస అనుకూలతలపై అధ్యయనం చేయడం. 
2014 జూన్ 24 న క్యూరియాసిటీ ఒక అంగారక సంవత్సరాన్ని (687 భూమి రోజులు) పూర్తి చేసింది. తరువాత అది ఒకప్పుడు అంగారకుడు సూక్ష్మజీవుల జీవనానికి అనుకూలంగా ఉండేదని కనుగొన్నది

ఇప్పటికే క్యూరియోసిటీ రోవర్ యొక్క చక్రాలు పాడైపోయాయి.

అయితే దానికంటే ముందు పంపించిన " ఒప్పి" రోవర్ ఇప్పటికి చక్కగా పనిచేస్తుంది.

జీవానికి కావలసిన పదార్దాలు వున్నాయని క్యూరియోసిటీ రోవర్ కనుగొన్నదని ఒక ఆర్టికల్ లో ప్రచురించారు . అయితే రేడియేషన్ ఎక్కువ అవ్వడంతో దాని కంప్యూటర్స్ కూడా పాడైపోయాయి దాంతో రోవర్ తన "బ్యాక్అప్ కంప్యూటర్స్" ని అమలుచేసుకున్నది.

ఈ రోవర్844 వందల కేజిల బరువును కలిగి ఉంటుంది అందులో 80కేజిల బరువు  పరికరాలు మాత్రమే ఉంటాయి.

ఈ రోవర్ కి పేరు పెట్టడానికి 9,000వేల  ప్రొపొసల్స్ వచ్చినా 6 వ తరగతి "క్లారా మా" అనే అమ్మాయి చెప్పిన " క్యూరియోసిటీ "  పేరు పెట్టడం విశేషం.                                                                                                                                                                                                                                                                     

## ఇవి కూడా చూడండి
* ఆపర్చునిటీ (రోవర్)

వర్గం:రోవర్లు
ప్రహ్లాదపురి దేవాలయం, ముల్తాన్

ప్రహ్లాదపురి దేవాలయం; పాకిస్తాన్ లోని పంజాబు రాష్ట్రంలో, ముల్తాన్ పట్టణంలో ఉన్న ఒక ప్రాచీన దేవాలయం. విష్ణు అవతారమైన, నరసింహుని దేవాలయంగా, ప్రహ్లాదుడు నిర్మించినట్టుగా ప్రజలలో నమ్మకమున్నది. అందువల్లనే, దీనిని ప్రహ్లాదపురి దేవాలయంగా పిలుస్తున్నారు. 1992 బాబ్రీ మసీదు విధ్వంసానికి ప్రతీకారంగా జరిగిన దాడుల్లో ఈ దేవాలయం ధ్వంసం అయినది. 

## చరిత్ర
ప్రహ్లాదపురిలోని దేవాలయాన్ని మొదటగా విష్ణుభక్తుడైన ప్రహ్లాదుడు నిర్మించాడు. కశ్యపపురం (ముల్తాన్)  పాలకుడైన హిరణ్యకశిపుని బారినుండి, ప్రహ్లాలదుణ్ణి కాపాడడానికి విష్ణువు స్థంబాన్ని చీల్చుకుని నరసింహినిగా వచ్చినది ఇక్కడేనని భక్తుల విశ్వాసం.

*ముస్లిం రాజులకాలంలో, ముల్తాన్ లోని సూర్యదేవాలయం వలెనే, పహ్లాదపురి దేవాలయం అనేక దాడులకి, దోపిడీలకి గురయ్యింది. అంతేగాక, దేవాలయాన్ని పక్కన మసీదు కూడా నిర్మించబడింది. 1810 సంవత్సరంలో సిక్కురాజుల కాలంలో దేవాలయం పునరుద్ధరించబడిందని, డా. ఎ.కె ఖాన్ పేర్కొన్నారు. అయితే, 1831లో దేవాలయాన్ని సందర్శించిన అలెగ్జాండర్ బర్నెస్ పైకప్పుకూడా లేని నిర్మానుష్యమైన ప్రదేశంగా దీన్ని పేర్కొన్నారు. 
*1849లో బ్రిటీషు సేనలు ముల్తాన్ కోటని ముట్టడించినపుడు, బ్రిటిషువారి ఫిరంగి గుండు ఒకటి., కోటలోని మందుగుండు కొట్టంలో పడగా; బహావుద్దీన్ & అతని కొడుకుల సమాధులు, ప్రహ్లాదపురి దేవాలయం మినహా తక్కిన కోట మొత్తం ధ్వంసం అయింది. 
*ప్రస్తుత దేవాలయం, 1861సం.లో స్థానిక మహంతు బావల్ రామ దాసు ఆధ్వర్యంలో సేకరించబడిన ప్రజావిరాళాలు (రూ. 11000) ద్వారా నిర్మించబడ్డది. 1872 లో అప్పటి స్థానిక మహంతు, ఠాకూర్ దవారా ఫతే చంద టంకశాలియా, ఇతర ముల్తాన్ ధనిక హిందువులు ఇచ్చిన విరాళాలతో మరొక దశలో పునరుద్ధరింపబడింది.
*1881లో మరొక అభివృద్ధి దశలో, ఆలయ శిఖరం ఎత్తు విషయమై ముస్లింలకి, హిందువులకి వచ్చిన తగాదాలో ఆలయం లూటీ చేయబడింది. ఆ అల్లర్లలో 2 మసీదులు, 22 దేవాలయాలు ధ్వంసం అయినాయి. అయితే, ముల్తాన్ కి చెందిన సంపన్న హిందూ కుటుంబాలు గుడిని పునర్నిర్మించాయి.
*1947 దేశవిభజన కాలంలో, హిందువులలో అత్యధికులు భారతదేశానికి వలసపోగా, అతికొద్దిమందిగా మిగిలిన ముల్తాన్ హిందువులు గుడి బాగోగులని చూస్తూ ఉండేవారు. దేశవిభజన సమయంలోనే, దేవాలయంలో నరసింహుని మూలవిరాట్టులని బాబా నారాయణ దాస్ బాత్రా, మూల్తాన్ నుండి, హరిద్వార్ కి తీసుకుని వచ్చాడు.
*1992 బాబ్రీ మసీదు విధ్వంసానికి ప్రతీకారంగా చెలరేగిన అల్లర్లలో గుడి పూర్తిగా ధ్వంసం చేయబడింది. 
 
## ప్రస్తుత స్థితి

1992 అల్లర్లలో ధ్వంసం చేయబడిన ఈ దేవాలయం పూర్తిగా శిథిలమైపోయి ఉంది. 2006 సం.లో, బహావుద్దీన్ జకారియా, ఊర్స్ (వర్ధంతి) సందర్భంగా ఆలయం ఉన్న ప్ర్దదేశంలో, వుజు (స్నానశాల) నిర్మించడానికి, 2008 సంవత్సరంలో లంగరు నిర్మించడానికి ప్రయత్నించింది. ఈ ప్రయత్నాలని కొన్ని స్వచ్ఛంద సంస్థలు వ్యతిరేకించాయి. పాకిస్తాన్ రాజ్యాంగం ప్రకారం, ఇతర మతస్థుల ప్రార్థనాశాలలు ఉన్న ప్రాంతంలో, ముస్లిం మతనిర్మాణాలు చేయరాదన్న నిబంధన ప్రకారం, కోర్టులో కేసు వేయగా, కోర్టు ప్రభుత్వ ప్రయత్నాలపై స్టే ఇచ్చింది. ప్రస్తుతం ఈ కేసు కోర్టులో నడుస్తూ ఉంది. పాకిస్తాన్ లో మైనారిటీ వర్గాలు ఆలయాన్ని పూర్వస్థితికి తీసుకుని రావాలని శాంతియుత ప్రదర్శనలు నిర్వహిస్తూ ఉన్నాయి.

## మూలాలు


వర్గం:పాకిస్తాన్
వర్గం:హిందూ దేవాలయాలు
వరుణ దేవాలయం, కరాచీ

**శ్రీ వరుణదేవ్ మందిర్** పాకిస్తాన్ దేశం లోని, సింధ్ రాష్ట్రంలో, కరాచీ పట్టణంలో మనోరా ద్వీపంలో ఉన్న దేవాలయం.ఈ దేవాలయం హిందూ పురాణాలలోని వరుణుడు ప్రధాన దైవంగా కలది. ఈ దేవాలయం ఎప్పుడు నిర్మించనది ఇతమిత్థంగా తెలియనప్పటికీ , ప్రస్తుతం ఉన్న నిర్మాణం 1917-18 సంవత్సరంలో నిర్మించినట్టుగా తెలుస్తున్నది . తేమతో కూడిన సముద్రపు గాలుల వల్ల గుడి, గుడిపైన చిత్రించబడిన చిత్రాలు క్రమక్షయానికి గురవుతున్నాయి. ఈ భవనం 1950 నుండి దైవారాధనకు ఉపయోగించుటలేదు.

16వ శతాబ్దానికి చెందిన సంపన్న నౌకావ్యాపారి భోజోమల్ నాన్సీ భట్టియా మనోరా ద్వీపాన్ని కొనుగోలు చేసాడు. అతని కుటుంబీకులు, ఈ ద్వీపంలోని దేవాలయాన్ని బాగోగులు చూస్తూ ఉండేవారు. ప్రస్తుతం, ఈ ఆలయం పాకిస్తాన్ హిందూ పరిషత్ (హిందూ కౌన్సిల్ ఆఫ్ పాకిస్తాన్) ఆధ్వర్యంలో ఉన్నది .

## మూలాలు

## ఇతర లింకులు
వర్గం:పాకిస్తాన్
వర్గం:హిందూ దేవాలయాలు
భూమా అఖిల ప్రియ

**భూమా అఖిల ప్రియ ** ఆంధ్ర ప్రదేశ్ కు చెందిన రాజకీయనాయకురాలు. 2014 లో ఆళ్ళగడ్డ శాసనసభకు జరిగిన ఉప ఎన్నికలలో ఎమ్మెల్యేగా గెలిచి 2014లో టీడీపీ ప్రభుత్వ హయాంలో పర్యాటక, తెలుగు భాష, సంస్కృతి శాఖల మంత్రిగా పని చేసింది.

## జననం, విద్యాభాస్యం
అఖిల ప్రియ 2 ఏప్రిల్ 1987లో ఆంధ్ర ప్రదేశ్ రాష్ట్రం, కర్నూల్ జిల్లా, ఆళ్ళగడ్డలో భూమా నాగిరెడ్డి, భూమా శోభానాగిరెడ్డి దంపతులకు జన్మించింది. 

## నేపధ్యము
ఈమె తల్లి దివంగత భూమా శోభా నాగిరెడ్డి, తండ్రి భూమా నాగిరెడ్డి. ముగ్గురు సంతానంలో ఈమె పెద్దది. తల్లి మరణంతో ఖాళీ అయిన ఆళ్ళగడ్డ శాసనసభా స్థానానికి వైఎస్సార్ కాంగ్రెస్ పార్టీ పార్టీ తరపున పోటిలో నిలిచి ఏకగ్రీవంగా ఎన్నికైనది.

## మూలాలు

## బయటి లంకెలు
*అఖిల ప్రియ - ఆళ్లగడ్డ కొత్త శాసనసభ సభ్యురాలు

వర్గం:కర్నూలు జిల్లా మహిళా రాజకీయ నాయకులు
వర్గం:కర్నూలు జిల్లా నుండి ఎన్నికైన మహిళా శాసన సభ్యులు
వర్గం:కర్నూలు జిల్లాకు చెందిన మహిళా రాష్ట్ర మంత్రులు
వర్గం:నంద్యాల జిల్లా వ్యక్తులు
కొందుర్గు పిల్లలమర్రి

**కొందుర్గు పిల్లలమర్రి ** మహబూబ్ నగర్ జిల్లాలో రెండవ పెద్ద పిల్లలమర్రి. ఇది కొందుర్గ్ మండలంలో పెద్దేల్కిచర్ల గ్రామానికి రెండు కిలో మీటర్ల దూరంలో ఉంది. ఈ గ్రామం నుండి రంగారెడ్డి జిల్లా ముజాహిద్పూర్కు వెళ్ళే మార్గంలో రోడ్డు పక్కన పచ్చని పంటపొలాల మధ్యన ఈ పెద్ద మర్రి వృక్షం ఎత్తైన కొమ్మలతో, పెద్ద పెద్ద ఊడలతో, పచ్చని ఆకులతో కనువిందు చేస్తుంది.. సుమారు రెండున్నర ఎకరాలలో ఈ మహావృక్షం విస్తరించి ఉంది. దీని వయసు దాదాపు 200 సంవత్సరాలు ఉంటుందని గ్రామస్తుల అంచనా. ఈ వృక్షాన్ని దైవాంశసంభూతంగా ఇక్కడి ప్రజలు భావిస్తారు. ఈ వృక్షం చూపరులకు అందాన్ని, ఆనందాన్ని పంచుతూ అలరారుతుంది. సూర్యోదయం, సూర్యాస్తమయం వేళలలో ఇక్కడి దృశ్యాలు కనువిందు చేస్తాయని అంటారు. 
## మహావృక్షం- గ్రామాలావిర్భావం
ఇక్కడే, ఈ వృక్షం కింద కొలిచిన వారికి కొంగు బంగారంగా భావించే వీరన్న స్వామి వెలిశాడు. ఈ స్వామి రాత్రి వేళలో చుట్టుపక్కల పంటపొలాలకు కావలిగా ఉంటాడని, అందుకే ఇక్కడి పొలాలలో ఏనాడూ పంటను దోచుకపోవడం అంటూ జరగలేదని ఈ ప్రాంత ప్రజలు విశ్వసిస్తారు. ఇక్కడ వెలిసిన దేవుడిని వీరన్న అను భక్తుడు పూజలు చేయడం ప్రారంభించడం వలన ఈ స్వామికి వీరన్న స్వామిగా పేరు స్థిరపడిపోయింది. ఈ వీరన్న స్వామికి ఇద్దరు భార్యలని, ఒకరు ఎల్లమ్మ అని, మరొకరు గాలెమ్మ అని చెబుతారు. వీరి పేరు మీదుగానే కొందుర్గ్ మండలంలో వీరన్న స్వామి పేరు మీద వీరన్నపేట, ఎల్లమ్మ పేరు మీదుగా ఎల్కిచర్ల, గాలెమ్మ పేరు మీదుగా గాలి గూడెం గ్రామాలు ఏర్పడ్డాయని చెబుతారు. 
## మహావృక్షంతో గురువులయ్య అనుబంధం
నిజాం పాలనా కాలంలో ఈ వృక్షం చుట్టు పక్కల గ్రామాలలో కలరా, మశూచి వంటి రోగాలు వచ్చి జనం వందలాదిగా చనిపోయారట. ఈ విషయాన్ని ఈ ప్రాంతపు జాగీర్ధారు అప్పటి గుల్బర్గా సంస్థానానికి తెలియజేయగా, సంస్థానపు మహా వైద్యుడు హరిలాల్ ఈ ప్రాంతానికి వచ్చి, వైద్య సేవలందించి ఇక్కడే గురువులయ్యగా స్థిరపడిపోయాడట. ఆ గురువులయ్య కూడా ఈ మహా వృక్షం కింద నివసించాడని ప్రతీతి. అందుకే ఈ పిల్లలమర్రి సమీపాన ఉన్న ఓ కుంటకు గురులోని కుంట అని, సమీపంలోని ఓ బావికి గురులోని బావి అని పేర్లు ఉన్నాయి. 
## వీరన్నస్వామి ఉత్సవాలు
పూర్వం ప్రతి శివరాత్రికి ఇక్కడికి ఎద్దుల బండ్లు కట్టుకొని వచ్చి మహావృక్షం చుట్టూ తిప్పేవారట. రానురాను ఆ ఆచారం మరుగున పడిపోయింది. ఇప్పుడు ప్రతి సంవత్సరం వినాయకచవితి నిమజ్జనం రోజు వీరన్న స్వామికి పూజలు చేసి, వరదపాశం పోసి, అన్నదానం, అభిషేకం, అఖండభజన, ఇతర సాంస్కృతిక కార్యక్రమాలు నిర్వహిస్తుంటారు. 
## గ్రామస్తుల ఆకాంక్ష
ఈ ప్రాంతాన్ని ప్రభుత్వం పర్యాటక కేంద్రంగా గుర్తించి, అభివృద్ధి చేయాలని ఆకాంక్షిస్తున్నారు.
## మూలాలు

వర్గం:మహబూబ్ నగర్ జిల్లా పర్యాటక ప్రదేశాలు
ఐక్యరాజ్యసమితి దినోత్సవం

**ఐక్యరాజ్యసమితి దినోత్సవం**ను ప్రతి సంవత్సరం ఐక్యరాజ్యసమితి స్థాపించబడిన అక్టోబరు 24వ తేదీన జరుపుకుంటారు. 1947లో ఐక్యరాజ్యసమితి సాధారణ అసెంబ్లీ అక్టోబరు 24ను ఐక్యరాజ్యసమితి చార్టర్ యొక్క వార్షికోత్సవంగా ప్రకటించింది. ఇది ప్రపంచంలోని ప్రజల లక్ష్యాలను తెలుసుకొనేందుకు, ఐక్యరాజ్యసమితి విజయాలను కొనియాడబడేందుకు, వారి మద్దతును కూడగట్టుకొనుటకు ఐక్యరాజ్యసమితి దినోత్సవం ప్రజలకు అంకితమివ్వబడుతున్నదని ఐక్యరాజ్యసమితి సాధారణ అసెంబ్లీ ప్రకటించింది.

1971లో ఐక్యరాజ్యసమితి సాధారణ అసెంబ్లీ ఐక్యరాజ్యసమితి దినోత్సవాన్ని అంతర్జాతీయ సెలవు దినంగా ప్రకటిస్తూ మరో తీర్మానాన్ని (ఐక్యరాజ్యసమితి రిజల్యూషన్ 2782) ఆమోదించింది, దాన్ని అన్ని ఐక్యరాజ్యసమితి సభ్య దేశములు బహిరంగ సెలవు దినంగా చేయాలని సిఫార్సు చేసాయి. యునైటెడ్ నేషన్స్ డే ప్రపంచంలోని ప్రజల లక్ష్యాలను, ఐక్యరాజ్యసమితి యొక్క విజయాలను కొనియాడబడేందుకు కేటాయించబడింది. యునైటెడ్ నేషన్స్ డే అక్టోబరు 20 నుండి 26 వరకు జరిగే ఐక్యరాజ్యసమితి వారంలో భాగంగా ఉంది.
## మూలాలు
వర్గం:దినోత్సవాలు
వర్గం:ఐక్యరాజ్య సమితి దినోత్సవాలు
వర్గం:ఐక్యరాజ్యసమితి